Maak jy die lekkerste boerewors in SA?Delano Jasper (Foto: Shoprite Checkers) Shoprite en Checkers se alombekende Championship Boerewors-kompetisie is weer op soek na Suid-Afrika se volgende boereworskenner. Shoprite en Checkers soek jaarliks na Suid-Afrika se lekkerste boereworsresepte en inskrywings vir dié kompetisie het vandag geopen. Hoopvolle kandidate het tot Vrydag 18 Junie tyd om in te skryf. Alle inskrywings vir die Championship Boerewors-kompetisie sal deur ŉ deeglike bekragtigingsproses gaan om seker te maak dat al die resepte aan die riglyne van wat ŉ tradisionele boerewors is, voldoen. Daarna sal die beoordelaars die 30 beste resepte kies. Hoewel die wenresep van elke jaar se Championship Boerewors-kompetisie ŉ groot geheim bly, sê verlede jaar se wenner, die 19-jarige, Delano Jasper, dat vleis en speserye van goeie gehalte, saam met die regte mengsel van bestanddele, uiters belangrik is. Die wenner van dié kompetisie se boerewors sal in Shoprite- en Checkers-winkels oor die hele Suid-Afrika verkoop word, én hy of sy sal ŉ Toyota Fortuner 2.4 GD-6 4X2 6AT wen. Vir meer inligting of om in te skryf, besoek www.championshipboerewors.co.za.